b'\n_START_ARTICLE_\nD\xc5\xbeomonsko lon\xc4\x8darstvo\n_START_PARAGRAPH_\nD\xc5\xbeomonska lon\xc4\x8devina\xc2\xa0(\xe7\xb8\x84\xe6\x96\x87\xe5\x9c\x9f\xe5\x99\xa8 D\xc5\xbeomon doki)\xc2\xa0je vrsta starodavne lon\xc4\x8devine, izdelane v obdobju D\xc5\xbeomon na Japonskem. Izraz "D\xc5\xbeomon"\xc2\xa0(\xe7\xb8\x84\xe6\x96\x87 "vzorec vrvi") se nana\xc5\xa1a vzorec vrvi, ki so jo odtisnili v \xc5\xa1e vla\xc5\xbeno glino.\n_START_SECTION_\nNajstarej\xc5\xa1a lon\xc4\x8devina na Japonskem\n_START_PARAGRAPH_\nLon\xc4\x8deno posodje, izdelano na starodavnem Japonskem, je v glavnem sprejeto kot najstarej\xc5\xa1e na Japonskem in med najstarej\xc5\xa1imi na svetu.\n_START_SECTION_\nDatiranje\n_START_PARAGRAPH_\nNahajali\xc5\xa1\xc4\x8de Odaj Jamamoto 1, prefektura Aomori, je nahajali\xc5\xa1\xc4\x8de najstarej\xc5\xa1e lon\xc4\x8devine na Japonskem. Leta 1998 so odkrili 46 lon\xc4\x8denih fragmentov, starih 14500 pr. n. \xc5\xa1t., kar jih\xc2\xa0uvr\xc5\xa1\xc4\x8da med starej\xc5\xa1e na svetu, pred otoplitvijo na koncu pleistocena.\xc2\xa0Po izgledu so nedekorirani in preprosti._NEWLINE_Lon\xc4\x8devino z "linearnim reliefom" so na\xc5\xa1li tudi v jami Fukuj, starost 13.850-12.250 pr. n. \xc5\xa1t., prefektura Nagasaki, Kju\xc5\xa1u.\xc2\xa0Lon\xc4\x8devina z linearnih reliefom in vtisi nohtov so na\xc5\xa1li na gomili \xc5\xbeelvjih oklepov v prefekturi Fukuj, 12.000-11.000 pr. n. \xc5\xa1t._NEWLINE_Drobce lon\xc4\x8devine so na\xc5\xa1li na severozahodni obali sodobnega Kju\xc5\xa1uja, radiometri\xc4\x8dno datirane v \xc4\x8das okoli leta 12.700 pr. n. \xc5\xa1t._NEWLINE_Mnogi menijo, da so jo izdelovali \xc5\xbee dosti prej, a se datumi med razli\xc4\x8dnimi dolo\xc4\x8ditvenimi metodami razlikujejo. Nekateri viri navajajo najstarej\xc5\xa1e najdbe iz 14. tiso\xc4\x8dletja pred sedanjostjo.\n_START_SECTION_\nKronologija\n_START_PARAGRAPH_\nObdobje D\xc5\xbeomon delimo na 6 podobdobji\xcb\x90 za\xc4\x8detni (10.500-8.000 pr. n. \xc5\xa1t.), najstarej\xc5\xa1i/prvi (8.000-5.000 pr. n. \xc5\xa1t.), zgodnji (5.000-2.500 pr. n. \xc5\xa1t.), srednji (2.500-1.500 pr. n. \xc5\xa1t.), pozni (1.500-1.000 pr. n. \xc5\xa1t.) in kon\xc4\x8dni (1.000-300 pr. n. \xc5\xa1t.). Na\xc5\xa1li so kar 80 primerov lon\xc4\x8devine iz za\xc4\x8detnega obdobja, a je ve\xc4\x8dina najdb iz kasnej\xc5\xa1ega \xc4\x8dasa._NEWLINE_Lon\xc4\x8devini iz obdobja Jajoj pravimo Jajojsko lon\xc4\x8darstvo.\n_START_SECTION_\nZna\xc4\x8dilnosti\n_START_PARAGRAPH_\nVe\xc4\x8dina lon\xc4\x8devine ima zaokro\xc5\xbeeno dno, posode pa so navadno majhne, kar nakazuje, da so v njih verjetno kuhali hrano.\xc2\xa0Kasnej\xc5\xa1i kosi so bolj detajlni, sploh v srednjem D\xc5\xbeomonu, ko postanejo grebeni na posodi kompleksni in dekorirani._NEWLINE_Ime "D\xc5\xbeomon" pomeni potiskan z vzorcem vrvi. Vrvi so potiskali v vla\xc5\xbeno glino, preden so jo \xc5\xbegali na 600-900 \xc2\xb0C._NEWLINE_Specifi\xc4\x8dni lon\xc4\x8devini, izdelani v istem obdobju kot \xc4\x8dlove\xc5\xa1ke ali \xc5\xbeivalske figure, pravimo lon\xc4\x8devina dogu.'